Μπράντλεϊ Κούπερ

Ο Μπράντλεϊ Τσαρλς Κούπερ (Bradley Charles Cooper, γενν. 5 Ιανουαρίου 1975) είναι Αμερικανός ηθοποιός, γνωστός για τους ρόλους του στις ταινίες Γαμο-Μπελάδες (Wedding Crashers, 2005), The Hangover, (2009), The A-Team, (2010), Απόλυτη ευφυΐα (Limitless, 2011), Οδηγός αισιοδοξίας (Silver Linings Playbook, 2012), Οδηγός διαπλοκής (American Hustle, 2013), American sniper (2014) και Ένα αστέρι γεννιέται (2018). Το 2011 το περιοδικό People ψήφισε τον Κούπερ ως τον «Πιο Σέξι Άνδρα».

Νεανικά χρόνια
Ο Κούπερ γεννήθηκε στη Φιλαδέλφεια (Πενσυλβάνια) των Ηνωμένων Πολιτειών, και μεγάλωσε κοντά στην Jenkintown, Πενσυλβάνια. Η μητέρα του, Γκλόρια (Καμπάνο), είναι Ιταλό-Αμερικανίδα, και ο πατέρας του, Τσαρλς Τ. Κούπερ, ήταν Ιρλανδοαμερικανός και δούλευε ως χρηματιστής για την Merrill Lynch. Έχει μία αδερφή, τη Χόλι. Ο Κούπερ μεγάλωσε ως Καθολικός. Όσο παρακολουθούσε την Germantown Academy, ο Κούπερ εργαζόταν στην Philadelphia Daily News. Μετά την αποφοίτησή του από την Germantown Ακαδημία το 1993, πήγε στο Πανεπιστήμιο Villanova, μετά μεταγράφηκε στο Πανεπιστήμιο Τζώρτζταουν, από το οποίο αποφοίτησε με άριστα το 1997. Ο Κούπερ έμαθε άπταιστα γαλλικά στο Τζώρτζταουν και πέρασε έξι μήνες ως φοιτητής με τα πρόγραμμα ανταλλαγής στο Aix-en-Provence, στη Γαλλία. Το 2000, έλαβε το Master of Fine Arts από το Actors Studio Drama School στη Νέα Υόρκη.

Σταδιοδρομία
Ο Κούπερ ξεκίνησε τη σταδιοδρομία του ως επαγγελματίας ηθοποιός στην τηλεοπτική σειρά Sex and the City το 1999, και επίσης ως παρουσιαστής του Globe Trekker. Ο Κούπερ έκανε το ντεμπούτο του στον κινηματογράφο με την ταινία Wet Hot American Summer το 2001, πριν το ρόλο του ως Γουίλ Τίπιν στο επιτυχημένο τηλεοπτικό δράμα  Alias.  Επίσης ήταν guest star στην τηλεοπτική σειρά Miss Match. Ο Κούπερ γύρισε σκηνές για το ψυχολογικό θρίλερ Σε Αντίθετη Τροχιά (Changing Lanes) το 2002; το βίντεο αφαιρέθηκε από την τελική ταινία αλλά εμφανίζεται στο DVD και στο Blu-ray.

Ο Κούπερ συμπρωταγωνίστησε στην τηλεταινία I Want to Marry Ryan Banks με τον Τζέισον Πρίστλεϊ, και εμφανίστηκε ως  guest star στη σειρά Jack & Bobby. Έπαιξε στην κωμωδία Γαμο-μπελάδες (Wedding Crashers) και εμφανίστηκε στην ταινία  30άρης από σπίτι (Failure to Launch) ως φίλος του χαρακτήρα του Μάθιου ΜακΚόναχι. Το 2012 συμπρωταγωνίστησε με τους Τζένιφερ Λόρενς, Ρόμπερτ Ντε Νίρο και Τζάκι Γουίβερ στην κωμωδία Οδηγός αισιοδοξίας (Silver Linings Playbook) κι έλαβε την πρώτη του υποψηφιότητα για Όσκαρ Α' Ανδρικού Ρόλου.

Το 2018 πρωταγωνίστησε μαζί  με τη Lady Gaga, στη ταινία 'Ένα αστέρι γεννιέται.

Προσωπική ζωή
Τον Οκτώβριο του 2006 αρραβωνιάστηκε με την ηθοποιό Τζένιφερ Εσπόζιτο και δύο μήνες αργότερα παντρεύτηκαν. Τον Μάιο του 2007, ύστερα από έξι μήνες γάμου, η Εσπόζιτο κατέθεσε αίτηση διαζυγίου, το οποίο εκδόθηκε τον Νοέμβριο του ίδιου έτους.

Από το 2009 μέχρι το 2011 ήταν σε σχέση με την ηθοποιό Ρενέ Ζελβέγκερ. Από το 2011 μέχρι το 2013 ήταν σε σχέση με την ηθοποιό Ζόι Σαλντάνια ενώ από το 2013 μέχρι το 2015 ήταν σε σχέση με το μοντέλο Σούκι Γουότερχαουζ.

Από το 2015 μέχρι το 2019 ήταν σε σχέση με το μοντέλο Ιρίνα Σέικ, με την οποία απέκτησε μια κόρη, τη Λία Ντε Σέιν Σέικ Κούπερ (γενν. 21 Μαρτίου 2017).

Από το 2023 είναι σε σχέση με το μοντέλο Τζίτζι Χαντίντ.

Φιλμογραφία
+ Κινηματογράφος Έτος Τίτλος Ρόλος 2001 Wet Hot American Summer Μπεν 2002 My Little Eye Τράβις Πάτερσον Bending all the Rules Τζεφ 2005 Wedding Crashers Ζάκαρι Λοτζ 2006 Failure to Launch Ντέμο 2007 The Comebacks Cowboy 2008 Older Than America Λουκ The Rocker Τρας The Midnight Meat Train Λέον Yes Man Πίτερ 2009 He's Just Not That into You Μπεν Γκάντερς The Hangover Φίλ Γουεννέκ All About Steve Στίβ Μιούλερ New York, I Love You Γκαζ Κούπερ Case 39 Ντάγκλας Τζ. Έιμς 2010 Valentine's Day Χόλντεν Ουίλσον The A-Team Templeton "Faceman" Peck Brother's Justice Μπράντλεϊ 2011 Limitless Έντι Μόρα The Hangover II Φίλ Γουεννέκ 2012 The Words Ρόρι Hit and RunΆλεξ Ντιμίτρι The Place Beyond the Pines Έιβερι Κρος Silver Linings Playbook Πατ Σολιτάνο 2013 The Hangover Part III Φίλ Γουεννέκ American Hustle Ρίτσαρντ "Ρίτσι" ΝτιΜάσο 2014 Guardians of the Galaxy Ρόκετ American Sniper Κρις Κάιλ2015BurntΆνταμ ΤζόουνςAlohaΜπράιαν ΓκίλκρεστJoyΝέιλ Γουόκερ2016War DogsHenry Girard2017Guardians of the Galaxy 2Ρόκετ2018Avangers: EndgameΡόκετ Ένα αστέρι γεννιέται Τζάκσον ΜέινThe MuleΚόλιν Μπέιτς2020Nightmare AlleyΣτάντον2023Ο ΜαεστροςΛέοναρντ Μπερνστάιν

+ Τηλεόραση Έτος Τίτλος Ρόλος  Σημειώσεις  1999 Sex and the City Jake Episode: "They Shoot Single People, Don't They?" 2000 Globe Trekker Himself Presenter 2000–01  Clay Hammond 5 episodes 2001–06 Alias Will Tippin 46 episodes 2003 Miss Match Gary Episode: "I Got You Babe"  Morgan Murphy Television film 2004 Touching Evil OSC Agent Mark Rivers 6 episodes I Want to Marry Ryan Banks Todd Doherty Television film 2004–05 Jack & Bobby Tom Wexler Graham 14 episodes 2005 Νόμος και Τάξη: Ειδική Ομάδα Jason Whitaker Episode: "Night" Law & Order: Trial by Jury Jason Whitaker Episode: "Day" 2005–06 Kitchen Confidential Jack Bourdain 13 episodes 2007–09 Nip/Tuck Aidan Stone 6 episodes 2009 Saturday Night Live Host/Himself Episode: "34.15 Bradley Cooper/TV on the Radio" 2011 Inside the Actors Studio Himself 1 episode

 Παραπομπές 

Κατηγορία:Αμερικανοί χρηματιστές
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ιρλανδικής καταγωγής
Κατηγορία:Αμερικανοί ιταλικής καταγωγής